Saksa Muusikanõukogu algatusel avati 2009. aastal uus internetiportaal "Euroopa Muusikabörs" - interaktiivne informatsiooni ja kogemuste vahetamise platvorm tunnustatud muusikaloojatele kogu Euroopas. Lisaks pakutakse neile võimalust koostada leheküljel isiklik profiil, lisada kavasse eelseisvaid üritusi ning pakkumisi koostööks. Esialgu on sel leheküljel alustatud muusikakultuuri tutvustamist Eestis, Lätis, Leedus, Poolas,  Tšehhis ja Saksamaal, peatselt see ring aga laieneb. Muusikabörsi eesmärgiks on järgnevatel aastatel võimalikult palju Euroopa regioone omavahel siduda ning toetada omalt poolt helikultuurilist kogemuste vahetust.